Source: http://www.csmsatumare.ro/karate/
Timestamp: 2017-07-25 12:35:39+00:00

Document:
Home / Karate	Karate
Deşi Secţia de karate a CSM Satu Mare este una nou înfiinţată (aprilie 2014), luptătorii sătmăreni au cucerit până în prezent o serie de medalii, îmbogăţind astfel lista campionilor clubului de pe Someş.
De-a lungul anilor Sătmarul a avut parte de numeroşi campioni naţionali, europeni precum şi mondiali, aceste nume regăsindu-se în parte şi în rândul celor care au pus umărul la constituirea Secţiei de karate a CSM Satu Mare. Dintre campioni îi amintim pe: Florin Curileac, Igor Bălăcescu, Răzvan Tinca, Daniela Stan, Florin Mihali, etc.
Misiunea Secţiei de karate din cadrul CSM Satu Mare este de a promova valorile karate-ului sătmărean indiferent de stilul practicat şi de organizaţia din care provin sportivii, promovarea şi susţinerea karate-ului de înaltă performanţă, respectiv asigurarea continuităţii performanţei la nivel de cadeţi, juniori şi seniori.
În acest proiect sunt atrase majoritatea numelor care au dezvoltat şi s-au implicat în karate-ul sătmărean precum: Florin Curileac, Csatari Attila, Soos Robert, Igor Bălăcescu, Balogh Andras şi Florin Mihali.
Rezultatele obţinute până în prezent de karateka de la CSM Satu Mare vorbesc de la sine. Astfel, în cadrul Campionatului Naţional de karate pentru cadeţi, juniori şi seniori ce s-a desfăşurat la Sighişoara în data de 12 aprilie, în clasamentul pe puncte CSM Satu Mare a obţinut locul III iar în funcţie de titlurile cucerite în cadrul turneului (7 locuri I), clubul sătmărean s-a clasat pe poziţia a IV-a.
De asemenea, în cadrul Campionatului Naţional pentru Copii, desfăşurat în perioada 31 mai-1 iunie la Braşov, sportivele îndrumate de Igor Bălăcescu şi Nicolae Kovacs s-au clasat pe locul II pe echipe la „Kumite Rotativ Fete” (vârsta 11-12 ani). Din echipa participantă au făcut parte: Jenifer Batori, Paula Ulici şi Eniko Vajda. În cadrul aceleiaşi competiţii Eniko Vajda s-a clasat pe locul III la „Kumite Shobu Nihon Fete” (vârsta 9-10 ani).
În perioada 12-15 iunie, un număr de 11 karateka din cadrul CSM Satu Mare au participat la Campionatul European de la Verona (Italia), turneu în cadrul căruia Florin Curileac a cucerit medalia de aur la seniori.

References: CSM 
 CSM 
 CSM 
 CSM 
 CSM 
 CSM